stanford-oval/wikipedia huggingface dataset:
แอลเอ็นอีอาร์ คลาสเอ 3 4472 ฟลายอิงสกอตส์แมน

รถจักรไอน้ำหมายเลข 4472 ฟลายอิงสกอตส์แมน (อังกฤษ: No. 4472 Flying Scotsman) เป็นรถจักรไอน้ำแอลเอ็นอีอาร์ คลาสเอ 3 ประเภท 4-6-2 "แปซิฟิก" สร้างขึ้นในปี ค.ศ. 1923 ที่โรงงานดองคัสเตอร์เวิกส์ (Doncaster Works) สำหรับการรถไฟลอนดอนและตะวันออกเฉียงเหนือ (LNER) ออกแบบโดยเซอร์ไนเจล เกรสลีย์ เคยให้บริการรถไฟโดยสารด่วนทางไกลบนเส้นทางรถไฟหลักสายอีสต์คอสต์ที่ดำเนินงานโดย LNER และหน่วยงานสืบทอดอย่างการรถไฟอังกฤษ (BR) เขตตะวันออก และเขตตะวันออกเฉียงเหนือ โดยเฉพาะอย่างยิ่งบริการรถไฟเดอะฟลายอิงสกอตส์แมน (The Flying Scotsman) ระหว่างสถานีลอนดอนคิงส์ครอส กับสถานีรถไฟเอดินบะระ เวฟเวอร์ลีย์ อันเป็นที่มาของชื่อรถจักรคันนี้
ฟลายอิงสกอตส์แมนปลดประจำการจากการรถไฟอังกฤษ (British Railways) ในปี ค.ศ. 1963 หลังจากวิ่งไปแล้วกว่า 2.08 ล้านไมล์ (3.3 ล้านกิโลเมตร) ได้รับการยกย่องว่าเป็นรถจักรไอน้ำที่มีชื่อเสียงโด่งดังที่สุดในโลก ชื่อเสียงอันยิ่งใหญ่ของรถจักรคันนี้มาจากการได้รับการอนุรักษ์โดยเจ้าของหลายท่านตามลำดับได้แก่ แอลัน เพ็กเลอร์, เซอร์วิลเลียม แมกอัลไพน์, โทนี มาร์ชิงตัน และตั้งแต่ปี ค.ศ. 2004 เป็นต้นมาโดยพิพิธภัณฑ์การรถไฟแห่งชาติ (National Railway Museum) 4472 กลายเป็นรถจักรไอน้ำที่สำคัญของ LNER เคยเป็นตัวแทนของบริษัทเข้าร่วมงานนิทรรศการจักรวรรดิอังกฤษ (British Empire Exhibition) ถึงสองครั้ง และในปี ค.ศ. 1928 ก็ได้เป็นรถจักรลากจูงขบวนรถไฟเดอะฟลายอิงสกอตส์แมนในเที่ยวแรกที่วิ่งแบบไม่หยุดพัก นอกจากนี้ฟลายอิงสกอตส์แมนยังทำลายสถิติโลกด้านการเดินรถด้วยไอน้ำถึง 2 ครั้ง โดยเป็นหัวรถจักรไอน้ำคันแรกที่ได้รับการรับรองอย่างเป็นทางการว่าทำความเร็วได้ถึง 161 กิโลเมตรต่อชั่วโมง (100 ไมล์ต่อชั่วโมง) ในวันที่ 30 พฤศจิกายน ค.ศ. 1934 และทำสถิติการวิ่งแบบไม่หยุดพักที่ไกลที่สุดในโลกสำหรับหัวรถจักรไอน้ำคือ 679 กิโลเมตร (422 ไมล์) ระหว่างการทัวร์ที่ออสเตรเลียเมื่อวันที่ 8 สิงหาคม ค.ศ. 1989
สถานีบางรักน้อยท่าอิฐ

สถานีบางรักน้อยท่าอิฐ (อังกฤษ: Bang Rak Noi Tha It station; รหัส: PP06) เป็นสถานีรถไฟฟ้าลอยฟ้าในเส้นทางสายรถไฟฟ้ามหานคร สายฉลองรัชธรรม ตั้งอยู่เหนือถนนรัตนาธิเบศร์ในเขตอำเภอเมืองนนทบุรี จังหวัดนนทบุรี และมีอาคารจอดแล้วจรที่สามารถจอดรถได้ 1,076 คัน
ที่ตั้ง

สถานีบางรักน้อยท่าอิฐตั้งอยู่เหนือถนนรัตนาธิเบศร์ ใกล้กับทางแยกไทรม้าและอาคารจอดแล้วจรสถานีบางรักน้อยท่าอิฐ ในพื้นที่หมู่ที่ 3 บ้านบางรักน้อย และหมู่ที่ 4 บ้านบางรักน้อย ตำบลบางรักน้อย อำเภอเมืองนนทบุรี จังหวัดนนทบุรี
รายละเอียด > สีสัญลักษณ์

ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง
รายละเอียด > รูปแบบ

เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชั้นชานชาลา
รายละเอียด > ทางเข้า–ออก

มีทางขึ้นลง 4 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
1 ฝั่งขาเข้า ด้านขวาของสถานี ใกล้สถานีบริการน้ำมันเอสโซ่ มีลิฟต์ 1 ตัว
2 ฝั่งขาออก ด้านขวาของสถานี สถานีบริการน้ำมันบางจาก
3  ทางเดินเชื่อมต่อกับอาคารจอดแล้วจร
4  ฝั่งขาเข้า ด้านซ้ายของสถานี ใกล้บริษัท เอ.ที.คาร์เซลส์ มีลิฟต์ 1 ตัว
5 ฝั่งขาออก ด้านซ้ายของสถานี ใกล้ซอยบางรักน้อย ซอย 11 (ซอยช้าง)
รายละเอียด > แผนผัง

| 0 | 1 | 2 |
| --- | --- | --- |
| U3 ชานชาลา | ชานชาลา 1 | สายสีม่วง มุ่งหน้า เตาปูน |
U3 ชานชาลา: ชานชาลาเกาะกลาง, ประตูรถจะเปิดทางด้านขวา
| U3 ชานชาลา | ชานชาลา 2 | สายสีม่วง มุ่งหน้า คลองบางไผ่ |
| U2 ชั้นขายบัตรโดยสาร  | ชั้นขายบัตรโดยสาร | ทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า,  ทางเดินลอยฟ้าเชื่อมอาคารจอดแล้วจรสถานีบางรักน้อยท่าอิฐ |
| G ระดับถนน  | – | ป้ายรถประจำทาง, ถนนรัตนาธิเบศร์ |
รายละเอียด > เวลาให้บริการ

| ปลายทาง> สายฉลองรัชธรรม.ชานชาลาที่ 1 | ปลายทาง> สายฉลองรัชธรรม.ชานชาลาที่ 1 | วัน> สายฉลองรัชธรรม.ชานชาลาที่ 1 | ขบวนแรก> สายฉลองรัชธรรม.ชานชาลาที่ 1 | ขบวนสุดท้าย> สายฉลองรัชธรรม.ชานชาลาที่ 1 | สายฉลองรัชธรรม> ชานชาลาที่ 1 | สายฉลองรัชธรรม> ชานชาลาที่ 1 |
| --- | --- | --- | --- | --- | --- | --- |
| PP16 | เตาปูน | จันทร์–ศุกร์ | 05.42 | 22.59 |  |  |
| PP16 | เตาปูน |  |  |  |  |  |
| PP16 | เตาปูน | เสาร์–อาทิตย์ นักขัตฤกษ์ | 06.11 | 22.58 |  |  |
ชานชาลาที่ 2
| PP01 | คลองบางไผ่ | จันทร์–ศุกร์ | 06.21 | 23.47 |  |  |
| PP01 | คลองบางไผ่ |  |  |  |  |  |
| PP01 | คลองบางไผ่ | เสาร์–อาทิตย์ นักขัตฤกษ์ | 06.41 | 23.47 |  |  |
รถโดยสารประจำทาง > ถนนรัตนาธิเบศร์

เส้นทางที่มีรถรองรับวีลแชร์
| สายที่ | เขตการเดินรถที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- | --- |
| 64 | 7 (กปด.27) | กระทรวงพาณิชย์ | สะพานพระปิ่นเกล้า | รถโดยสารประจำทางสีครีม–แดง |  |  |
| 134 | 7 (กปด.17) |  สถานีขนส่งผู้โดยสารจตุจักร (หมอชิต 2) | บัวทองเคหะ | รถโดยสารประจำทางสีครีม–แดง |  |  |
| 134 | 7 (กปด.17) |  สถานีขนส่งผู้โดยสารจตุจักร (หมอชิต 2) | บัวทองเคหะ | รถโดยสารประจำทางปรับอากาศสีครีม–น้ำเงิน |  |  |

รถเมล์ สาย 18, 64, 69, 134, 203, 337
รถสองแถว สาย 1024ก (ตลาดนนทบุรี–ตลาดสดเทศบาลนครบางบัวทอง)
การเชื่อมต่อกับระบบขนส่งมวลชนอื่น

ในอนาคตสถานีบางรักน้อยท่าอิฐแห่งนี้ มีแผนเชื่อมต่อกับสถานีบางรักน้อยท่าอิฐอีกแห่งหนึ่งของโครงการรถไฟฟ้าบีทีเอส สายสีลม ช่วงบางหว้า–ตลิ่งชัน–ท่าอิฐ ซึ่งจะทำให้สถานีบางรักน้อยท่าอิฐของสายฉลองรัชธรรมเป็นหนึ่งในสองจุดเชื่อมต่อสำคัญที่จะขนส่งผู้โดยสารจากชานเมืองทางทิศตะวันตกเฉียงเหนือ เข้าสู่พื้นที่ย่านราชพฤกษ์ ที่เต็มไปด้วยหมู่บ้านจัดสรรราคาสูง รวมถึงพื้นที่เขตเศรษฐกิจใจกลางกรุงเทพมหานครทั่งฝั่งธนบุรี และฝั่งพระนคร บริเวณย่านสาทรได้อย่างรวดเร็ว ปัจจุบันโครงการสายสีลมอยู่ในระหว่างการออกแบบโครงการ
แหล่งข้อมูลอื่น

แผนที่จากเว็บไซต์บีอีเอ็ม[ลิงก์เสีย]
| ด ค ก สถานีของรถไฟฟ้ามหานคร สายฉลองรัชธรรม |
| --- | --- |
คลองบางไผ่–เตาปูน:  คลองบางไผ่  ตลาดบางใหญ่  สามแยกบางใหญ่  บางพลู  บางรักใหญ่  บางรักน้อยท่าอิฐ  ไทรม้า  สะพานพระนั่งเกล้า  แยกนนทบุรี 1  บางกระสอ  ศูนย์ราชการนนทบุรี   กระทรวงสาธารณสุข  แยกติวานนท์  วงศ์สว่าง  บางซ่อน   เตาปูน  
เตาปูน–ครุใน (กำลังก่อสร้าง):  รัฐสภา  ศรีย่าน  วชิรพยาบาล  หอสมุดแห่งชาติ  บางขุนพรหม  ผ่านฟ้า   สามยอด   สะพานพุทธ   วงเวียนใหญ่    โรงพยาบาลสมเด็จพระปิ่นเกล้า   ดาวคะนอง  บางปะแก้ว  บางปะกอก  แยกประชาอุทิศ  ราษฎร์บูรณะ  พระประแดง  ครุใน
คัมรีพรีเมียร์

| --- | --- |
ก่อตั้ง: 1992
ประเทศ:  เวลส์ (11 ทีม)
สโมสรอื่นจาก:  อังกฤษ (1 ทีม)
สมาพันธ์: ยูฟ่า
จำนวนทีม: 12
ระดับในพีระมิด: 1
ตกชั้นสู่: คัมรีนอร์ทหรือคัมรีเซาท์
ถ้วยระดับประเทศ: เวลช์คัพ เวลช์ลีกคัพ
ถ้วยระดับนานาชาติ: ยูฟ่าแชมเปียนส์ลีก ยูฟ่ายูโรปาลีก ยูฟ่ายูโรปาคอนเฟอเรนซ์ลีก สกอตติชชาลเลนจ์คัพ (รับเชิญ)
ทีมชนะเลิศปัจจุบัน: คอนนาส์คีย์ โนแมดส์  (2020–21)
ชนะเลิศมากที่สุด: เดอะนิวเซนส์  (13 สมัย)
หุ้นส่วนโทรทัศน์: S4C
เว็บไซต์: wpl.cymru
ปัจจุบัน: ฤดูกาล 2021–22
คัมรีพรีเมียร์ (เวลส์: Cymru Premier) เป็นลีกฟุตบอลของเวลส์ มีทั้งสโมสรอาชีพและกึ่งอาชีพ เป็นลีกสูงสุดของเวลส์ ก่อนปี ค.ศ. 2002 เป็นที่รู้จักในชื่อ ลีกออฟเวลส์ แต่ต่อมาเปลี่ยนชื่อตามผู้สนับสนุน จากการจัดอับดับลีกฟุตบอลระดับสูงสุดของชาติสมาชิกยูฟ่า ใน ค.ศ. 2019 คัมรีพรีเมียร์อยู่ในอันดับที่ 46
ก่อตั้ง

ลีกสูงสุดของเวลส์ก่อตั้งอย่างเป็นทางการในเดือนตุลาคม ค.ศ. 1991 โดยอลิน อีวานส์ เลขาธิการสมาคมฟุตบอลเวลส์ (เอฟเอดับเบิลยู) เนื่องจากเกรงว่าฟุตบอลทีมชาติเวลส์กำลังถูกเพ่งเล็งโดยฟีฟ่า สมาคมฟุตบอลของประเทศที่ประกอบกันเป็นสหราชอาณาจักรได้แก่เวลส์ อังกฤษ สกอตแลนด์ และไอร์แลนด์เหนือมีสถานะเป็นสมาชิกถาวรของคณะกรรมการสมาคมฟุตบอลระหว่างประเทศ (ไอเอฟเอบี) และมีข่าวลือว่าสมาชิกฟีฟ่าอื่น ๆ ไม่พอใจและพยายามผลักดันให้สมาคมฟุตบอลทั้งสี่สมาคมยุบรวมกันเป็นสมาคมฟุตบอลเดียวเพื่อเป็นตัวแทนของสหราชอาณาจักร การแข่งขันฤดูกาลแรกของลีกสูงสุดของเวลส์นั้นเริ่มขึ้นในฤดูกาล 1992–93 โดยเปิดการแข่งขันอย่างเป็นทางการในวันที่ 15 สิงหาคม ค.ศ. 1992 ก่อนหน้านั้นเอฟเอดับเบิลยูไม่เคยจัดการแข่งขันฟุตบอลลีกระดับประเทศมาก่อน มีเพียงเวลช์คัพซึ่งเป็นการแข่งขันฟุตบอลถ้วยเท่านั้น ในสมัยนั้นสโมสรที่ดีที่สุดในเวลส์แข่งขันในระบบลีกฟุตบอลอังกฤษ สโมสรดังกล่าวได้แก่อาเบอร์ดาร์ แอทเลติก, คาร์ดิฟฟ์ ซิตี, เมร์ทีร์ ทาวน์, นิวพอร์ต เคาน์ตี, สวอนซี ซิตี และเร็กซัม ซึ่งต่างก็เคยแข่งขันหรือกำลังแข่งขันในอิงกลิชฟุตบอลลีก ในขณะที่สโมสรอื่น ๆ ในเวลส์ก็แข่งขันในลีกระดับกึ่งอาชีพของอังกฤษได้แก่นอร์ทเทิร์นพรีเมียร์ลีก (en) และเซาเทิร์นฟุตบอลลีก (en)
เนื่องจากแต่เดิมการเดินทางระหว่างภาคเหนือและภาคใต้ของเวลส์ไม่สะดวกนัก สโมสรฟุตบอลในเวลส์จึงเลือกที่จะเดินทางไปแข่งขันกับสโมสรในอังกฤษซึ่งอยู่ทางตะวันออกแทน และสโมสรระดับกึ่งอาชีพซึ่งแข่งขันในลีกระดับสูงก็เคยแข่งขันในระบบลีกของอังกฤษมาก่อน อย่างเช่นแบงเงอร์ ซิตีซึ่งเป็นหนึ่งในสโมสรที่ร่วมก่อตั้งอัลลิอันซ์พรีเมียร์ลีก (หรือเนชันนัลลีกในปัจจุบัน) ใน ค.ศ. 1979 และเข้ารอบชิงชนะเลิศเอฟเอโทรฟีใน ค.ศ. 1984 ก็ย้ายเข้ามาในลีกออฟเวลส์ (ชื่อในขณะนั้น) ใน ค.ศ. 1992
ก่อตั้ง > ความขัดแย้งเอฟเอดับเบิลยู–"ดิอิเรตเอต"

การจัดตั้งลีกออฟเวลส์ทำให้เกิดความขัดแย้งระหว่างเอฟเอดับเบิลยูและสโมสรนอกลีกอังกฤษจากเวลส์ที่ยังต้องการแข่งขันในลีกฟุตบอลอังกฤษจำนวน 8 สโมสร ซึ่งมีฉายาว่า "ดิอิเรตเอต" (อังกฤษ: The Irate Eight) ได้แก่ แบงเงอร์ ซิตี, บาร์รี ทาวน์, คายร์นาร์วอน ทาวน์, โคลวินเบย์, เมร์ทีร์ทิดฟิล, นิวพอร์ต เคาน์ตี, นิวทาวน์ และริล เนื่องจากเอฟเอดับเบิลยูยินยอมให้สโมสรจากเวลส์ 3 สโมสรที่แข่งขันในอิงกลิชฟุตบอลลีกได้แก่คาร์ดิฟฟ์ ซิตี, สวอนซี ซิตี และเร็กซัมแข่งขันในลีกของอังกฤษต่อไปได้ในขณะที่ยังสามารถแข่งขันในเวลช์คัพได้เช่นกัน (ก่อนที่จะตัดสิทธิ์สโมสรที่ไม่ได้แข่งขันในลีกของเวลส์ตั้งแต่ฤดูกาล 1996 เป็นต้นมา) ซึ่งทำให้สโมสรดังกล่าวเข้าแข่งขันยูฟ่าคัพวินเนอร์สคัพได้ทั้ง ๆ ที่แทบจะไม่เคยแข่งขันในลีกสูงสุดเลย
ในฤดูกาลแรก แบงเงอร์ ซิตี, นิวทาวน์ และริลจำยอมเข้าแข่งขันในลีกออฟเวลส์ แต่เนื่องจากริลยื่นคำขอเข้าแข่งขันล่าช้า ทำให้ถูกลดชั้นลงไปแข่งขันในลีกระดับสองของเวลส์แทน ในขณะที่อีกห้าสโมสรที่เหลือต้องย้ายไปใช้สนามในประเทศอังกฤษแทนตามคำสั่งของเอฟเอดับเบิลยู บาร์รี ทาวน์ย้ายกลับเข้ามาแข่งขันในลีกออฟเวลส์ในฤดูกาลถัดมาหลังจากย้ายไปใช้สนามเหย้าของวุร์สเตอร์ ซิตีในฤดูกาล 1992–93 ต่อมาใน ค.ศ. 1995 ศาลสูงสุดสหราชอาณาจักรวินิจฉัยให้สโมสรในกลุ่ม "ดิอิเรตเอต" กลับมาใช้สนามเหย้าในเวลส์ได้แม้ว่าจะยังแข่งขันในลีกอังกฤษก็ตาม อย่างไรก็ตาม คายร์นาร์วอน ทาวน์เลือกที่จะแข่งขันในลีกของเวลส์ในฤดูกาล 1995–96 โคลวินเบย์ยังแข่งขันในลีกอังกฤษจนกระทั่งย้ายเข้ามาในลีกเวลส์ในฤดูกาล 2019 ทำให้เหลือสโมสร "ดิอิเรตเอต" เพียงสองสโมสรเท่านั้นที่ยังคงแข่งขันในลีกของอังกฤษ ได้แก่นิวพอร์ต เคาน์ตีและเมร์ทีร์ ทาวน์ ซึ่งรับช่วงต่อจากสโมสรเมร์ทีร์ทิดฟิลเดิมที่ล้มละลายใน ค.ศ. 2010
ก่อตั้ง > สโมสรอังกฤษในลีกเวลส์

ในฤดูกาล 1996–97 เอฟเอดับเบิลยูได้รับสโมสรออสเวสตรี ทาวน์ซึ่งเป็นสโมสรจากประเทศอังกฤษเข้าแข่งขัน ซึ่งต่อมาได้ยุบรวมกับสโมสรฟุตบอลคลันซันต์ฟรายด์จากเวลส์เป็นสโมสรฟุตบอลเดอะนิวเซนส์ในที่สุด สนามเหย้าของเดอะนิวเซนส์นั้นตั้งอยู่ในประเทศอังกฤษเช่นเดียวกัน นอกจากนี้ เชสเตอร์ ซิตี ซึ่งถูกขับออกจากเนชันนัลลีกใน ค.ศ. 2010 ก็ยื่นคำร้องขอเข้าแข่งขันในลีกของเวลส์เช่นกัน แต่ยุบสโมสรในเวลาถัดมาไม่นานนัก ในขณะที่สโมสรใหม่ที่รับช่วงต่อได้แก่เชสเตอร์เลือกเข้าแข่งขันในลีกอังกฤษ
สโมสรที่เข้าแข่งขัน > สโมสรที่เข้าแข่งขันในฤดูกาล 2021–22

ฤดูกาล 2021–22 มีสโมสรแข่งขันจำนวน 12 สโมสรได้แก่
คอนนาส์คีย์โนแมดส์
คายร์นาร์วอน ทาวน์
เคฟเวน ดรูอิดส์
เดอะนิวเซนส์
นิวทาวน์
บาร์รี ทาวน์ยูไนเต็ด
บาลา ทาวน์
เพนอิบนต์
ฟลินต์ ทาวน์ ยูไนเต็ด
มหาวิทยาลัยนครคาร์ดิฟฟ์
อะเบเริสตวิท ทาวน์
ฮาเวอร์ฟอร์ดเวสต์เคาน์ตี
class=notpageimage|
ที่ตั้งสโมสรในคัมรีพรีเมียร์ฤดูกาล 2021–22
| ทีม | เมือง | สนาม | ความจุ |
| --- | --- | --- | --- |
| คอนนาส์คีย์ โนแมดส์ | คอนนาส์คีย์ | ดีไซด์สเตเดียม | 1,500 |
| คายร์นาร์วอน ทาวน์ | คายร์นาร์วอน | ดิโอวอล |  |
| เคฟเวน ดรูอิดส์ | เร็กซัม | เดอะร็อก | 3,000 |
| เดอะนิวเซนส์ |  ออสเวสตรี | พาร์กฮอลล์ | 2,000 |
| นิวทาวน์ | นิวทาวน์ | แลทแทมพาร์ก | 5,000 |
| บาร์รี ทาวน์ ยูไนเต็ด | บาร์รี | เจนเนอร์พาร์กสเตเดียม | 3,500 |
| บาลา ทาวน์ | บาลา | มายส์เตกิด | 3,000 |
| เพนอิบนต์ | บริดเจนด์ | บรินติเรียนพาร์ก | 3,000 |
| ฟลินต์ ทาวน์ ยูไนเต็ด | ฟลินต์ | คายอิคาสเตชล์ | 1,000 |
| มหาวิทยาลัยนครคาร์ดิฟฟ์ | คาร์ดิฟฟ์ | คินคอยด์แคมปัส | 1,620 |
| อะเบเริสตวิท ทาวน์ | อะเบเริสตวิท | พาร์กอะเวนิว | 5,000 |
| ฮาเวอร์ฟอร์ดเวสต์ เคาน์ตี | ฮาเวอร์ฟอร์ดเวสต์ | บริดจ์เมโดว์สเตเดียม | 2,100 |
ทีมชนะเลิศ

| สโมสร | ชนะเลิศ | ปีที่ชนะเลิศ |
| --- | --- | --- |
| เดอะนิวเซนส์ | 13 | 1999–00, 2004–05, 2005–06, 2006–07, 2009–10, 2011–12, 2012–13, 2013–14, 2014–15, 2015–16, 2016–17, 2017–18, 2018–19 |
| Barry Town | 7 | 1995–96, 1996–97, 1997–98, 1998–99, 2000–01, 2001–02, 2002–03 |
| Bangor City | 3 | 1993–94, 1994–95, 2010–11 |
| Rhyl | 2 | 2003–04, 2008–09 |
| Llanelli | 1 | 2007–08 |
| Cwmbran Town | 1 | 1992–93 |
ดูเพิ่ม

ฟุตบอลในประเทศเวลส์
แหล่งข้อมูลอื่น

Official site of the JD Welsh Premier League
Unofficial Welsh Premier League website
Welsh Football Data Archive website เก็บถาวร 2014-01-09 ที่ เวย์แบ็กแมชชีน
| ด ค กคัมรีพรีเมียร์ |
| --- | --- |
สโมสรในฤดูกาล 2019–20:  Aberystwyth Town  Airbus UK Broughton  Bala Town  Barry Town United  Caernarfon Town  Cardiff Metropolitan University  Carmarthen Town  Cefn Druids  Connah's Quay Nomads  Newtown  Pen-y-Bont  เดอะนิวเซนส์ 
| ด ค กลีกฟุตบอลชายสูงสุดของทวีปยุโรป (ยูฟ่า) |
| --- | --- |
ปัจจุบัน:  กรีซ  คอซอวอ  คาซัคสถาน  โครเอเชีย  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์ทมาซิโดเนีย  นอร์เทิร์นไอร์แลนด์  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอลโดวา  มอลตา  มอนเตเนโกร  ยิบรอลตาร์  ยูเครน  เยอรมนี  รัสเซีย  โรมาเนีย  ลักเซมเบิร์ก  ลัตเวีย  ลิทัวเนีย  เวลส์  สกอตแลนด์  สเปน  สโลวาเกีย  สโลวีเนีย  สวิตเซอร์แลนด์  สวีเดน  หมู่เกาะแฟโร  ออสเตรีย  อังกฤษ  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
อดีต:  ออสเตรีย Tagblatt Pokal  Gauliga Ostmark  บอสเนียและเฮอร์เซโกวีนา  บัลแกเรีย รีพับบลิก  สเตต  เชโกสโลวาเกีย  เดนมาร์ก  เยอรมนีตะวันออก  อังกฤษ  ฟินแลนด์  เยอรมนี Bezirksliga Bayern  Gauliga  Kreisliga Bayern  Hessen  Nordmain  Odenwald  Pfalz  Saar  Südmain  Südwest  Württemberg  Nordkreis-Liga  Oberliga Berlin  Oberliga Nord  Oberliga Süd  Oberliga Südwest  Oberliga West  Südkreis-Liga  Westkreis-Liga  ยิบรอลตาร์  เฮอร์เซก-บอสเนีย  ปาเลสไตน์  สกอตแลนด์ พรีเมียร์ดิวิชัน  พรีเมียร์ลีก  ซาร์แลนด์  เซอร์เบียและมอนเตเนโกร  สหภาพโซเวียต  ตุรกี Turkish Championship  National Division  ยูโกสลาเวีย 
ไม่รับรอง:  Artsakh  Crimea  Isle of Man  โมนาโก  นอร์เทิร์นไซปรัส  นครรัฐวาติกัน 
ลีชเทินชไตน์เป็นเพียงสมาชิกเดียวของยูฟ่าที่ไม่มีลีกฟุตบอล
| ด ค กฟุตบอลในสหราชอาณาจักร |
| --- | --- |
สหราชอาณาจักร:  ทีมชาติ  ทีมโอลิมปิก ชาย  ทีมโอลิมปิก หญิง  Nations Cup  บริติชโฮมแชมเปียนชิป  Rous Cup  British League Cup  Empire Exhibition Trophy  Football World Championship  Coronation Cup  Texaco Cup  Anglo-Scottish Cup  List of football matches between British national teams  List of football matches between British clubs in UEFA competitions  International Football Association Board  England–Scotland football rivalry  British clubs tours to South America 
อังกฤษ:  ทีมชาติ  สมาคมฟุตบอล  ประวัติฟุตบอล  ประวัติทีมชาติ  พรีเมียร์ลีก  อิงกลิชฟุตบอลลีก  เอฟเอคัพ  อีเอฟแอลคัพ  FA People's Cup 
สกอตแลนด์:  ทีมชาติ  สมาคมฟุตบอล  ประวัติฟุตบอล  ประวัติทีมชาติ  สกอตติชโปรเฟสชันนัลฟุตบอลลีก  สกอตติชคัพ  สกอตติชลีกคัพ 
เวลส์:  ทีมชาติ  สมาคมฟุตบอล  ประวัติทีมชาติ  คัมรีพรีเมียร์  เวลช์คัพ  เวลช์ลีกคัพ 
ไอร์แลนด์เหนือ:  ทีมชาติ  สมาคมฟุตบอล  ประวัติทีมชาติ  นอร์เทิร์นไอร์แลนด์ฟุตบอลลีก  ไอริชคัพ  นอร์เทิร์นไอร์แลนด์ฟุตบอลลีกคัพ 
สถิติ:  อังกฤษ  ไอร์แลนด์เหนือ  สกอตแลนด์ 
  หมวดหมู่
เอสเอส อาร์คิมิดีส

| --- | --- |
เอสเอส อาร์คิมิดีส
ประวัติ
ชื่อ: อาร์คิมิดีส (Archimedes)
ตั้งชื่อตาม: อาร์คิมิดีสแห่งซีราคิวส์
เจ้าของ: Ship Propeller Company
อู่เรือ: เฮนรี วิมส์เฮิสต์, ลอนดอน, ประเทศอังกฤษ
มูลค่าสร้าง: £10,500
เดินเรือแรก: 18 ตุลาคม 1838
สร้างเสร็จ: 1839
Maiden voyage: 2 พฤษภาคม 1839
บริการ: 2 พฤษภาคม 1839
Refit: ปรับปรุงเป็นเรือใบ (วันที่ไม่ทราบแน่ชัด)
ความเป็นไป: มีรายงานว่าสิ้นสุดการใช้งานในเส้นทางเดินเรือระหว่างชิลีและออสเตรเลียในช่วงทศวรรษที่ 1850
ลักษณะเฉพาะ
ประเภท::  เรือสกูเนอร์พลังไอน้ำ
เบอเตนตัน::  237
ความยาว::  125 ฟุต (38 เมตร)
ความกว้าง::  22 ฟุต (6.7 เมตร)
กินน้ำลึก::  8–9 ฟุต (2.4–2.7 เมตร)
ความลึกของระวางบรรทุก::  13 ฟุต (4.0 เมตร)
ระบบพลังงาน::  2 × เครื่องจักรไอน้ำตั้งตรงแบบสองกระบอกสูบ Rennie กำลังเครื่องละ 30 แรงม้า (22 กิโลวัตต์) ทำงานที่ 25–30 รอบต่อนาที กระบอกสูบมีเส้นผ่านศูนย์กลาง 37 นิ้ว ช่วงชักยาว 3 ฟุต
ระบบขับเคลื่อน::  1 × ใบจักรเหล็กแบบเกลียวเต็ม หมุนรอบเดียวต่อรอบ ทำงานที่ความเร็ว 130–150 รอบต่อนาที พร้อมเสากระโดงและใบเรือเสริม
แผนแล่นเรือ::  เสากระโดงสามต้น ใบเรือแบบสกูเนอร์
ความเร็ว::  ประมาณ 10 ไมล์ต่อชั่วโมง (16 กิโลเมตรต่อชั่วโมง) (ใช้พลังไอน้ำ)
หมายเหตุ::  เรือจักรไอน้ำขับเคลื่อนด้วยใบจักรแบบเกลียวลำแรกของโลก
เอสเอส อาร์คิมิดีส (อังกฤษ: SS Archimedes) คือเรือจักรไอน้ำ สร้างขึ้นในสหราชอาณาจักรเมื่อปี ค.ศ. 1839 มีชื่อเสียงในฐานะเรือจักรไอน้ำลำแรกของโลก ที่ขับเคลื่อนด้วยใบจักรแบบเกลียว
อาร์คิมิดีสมีอิทธิพลอย่างมากต่อการพัฒนาระบบขับเคลื่อนของเรือ ทำให้ราชนาวีหันมาใช้เครื่องส่งกำลังแบบเกลียว และยังมีอิทธิพลต่อเรือพาณิชย์ด้วย นอกจากนี้ยังมีอิทธิพลโดยตรงต่อการออกแบบเรือลำอื่นที่มีนวัตกรรมใหม่นั่นคือ เอสเอส เกรตบริเตน (SS Great Britain) ของอิซัมบาร์ด คิงดอม บรูเนล ซึ่งในขณะนั้นเป็นเรือที่ใหญ่ที่สุดในโลกและเป็นเรือจักรไอน้ำที่ใช้ใบจักรแบบเกลียวลำแรกที่เดินทางข้ามมหาสมุทรแอตแลนติก
เชิงอรรถ

↑  เน้นในที่นี้ว่าหมายถึง เรือใหญ่ (ship) แต่มีพาหนะอื่นที่ใช้ใบพัดในการขับเคลื่อนได้สำเร็จมาก่อนหน้า อาร์คิมิดีส แล้ว รวมถึง ฟรานซิส สมิธ, ฟรานซิส บี. ออกเดน, และ โรเบิร์ต เอฟ. สต็อคตัน ทว่าเรือเหล่านี้เป็นเพียงเรือเล็ก (boat) ที่ใช้งานตามลำน้ำในแผ่นดินใหญ่ ตรงข้ามกับเรือใหญ่ (ship) ที่ใช้สำหรับออกทะเล
↑   "ใบพัดเกลียวที่ใช้ขับเคลื่อนเรือส่วนใหญ่ในปัจจุบันนี้ จดสิทธิบัตรในปี 1836, ครั้งแรกโดยวิศวกรชาวอังกฤษ ฟรานซิส เพตติต สมิธ ต่อมาโดยวิศวกรชาวสวีเดน จอห์น อีริคสัน, สมิธใช้ในการสร้างเรือจักรไอน้ำขับเคลื่อนด้วยใบพัดเกลียวได้สำเร็จก่อน คือ อาร์คิมิดีส ล่องออกครั้งแรกในปี 1839"—Marshall Cavendish, p. 1335.
↑  "ใบจักรถูกประดิษฐ์ขึ้นในปี 1836 โดย ฟรานซิส เพตติต สมิธ ในอังกฤษ และจอห์น อีริคสัน ในสหรัฐอเมริกา ในการส่งกำลังขับเคลื่อนแก่เรือเดินสมุทรที่มีชื่อว่า อาร์คิมิดีส ในปี 1839."—Macauley and Ardley, p. 378.
↑  "ในปี 1839, Messrs. Rennie สร้างเครื่องยนต์, เครื่องจักร และใบพัด สำหรับเฉลิมฉลอง อาร์คิมิดีส ซึ่งอาจกล่าวได้ว่าเป็นการริเริ่มใช้ระบบเกลียวในการขับเคลื่อน ..."—Mechanics Magazine, p. 220.
↑  "หลักการขับเคลื่อนเรือจักรไอน้ำด้วยใบพัดเกลียว มิได้เกิดขึ้นในโลกมาก่อนจนกระทั่งปี 1839 และในการนี้ เราเป็นหนี้ต่อ มร.เอฟ. พี. สมิธ แห่งลอนดอน เขาเป็นผู้แรกที่ทำให้ใบพัดแบบเกลียวสามารถนำมาใช้งานได้จริง ด้วยความช่วยเหลือจากนักลงทุนผู้เอื้อเฟื้อ เขาได้สร้างเรือไอน้ำขนาดใหญ่ ชื่อ อาร์คิมิดีส ซึ่งได้จับความสนใจของสาธารณะในทันที"—MacFarlane, p. 109.
โดราเอมอน ตอน โนบิตะ มหัศจรรย์ดินแดนแห่งสายลม

| โดราเอมอน ตอน โนบิตะ มหัศจรรย์ดินแดนแห่งสายลม |
| --- | --- |
กำกับ: Tsutomu Shibayama
อำนวยการสร้าง: Junichi Kimura Toshihide Yamada
นักแสดงนำ: Nobuyo Ōyama Noriko Ohara
กำกับภาพ: Toshiyuki Umeda
ตัดต่อ: Hajime Okayasu
ดนตรีประกอบ: Katsumi Horii
บริษัทผู้สร้าง: Asatsu  
ผู้จัดจำหน่าย: Toho Company
วันฉาย:   8 มีนาคม ค.ศ. 2003 (2003-03-08) (ญี่ปุ่น) 
ความยาว: 84 นาที
ประเทศ: ญี่ปุ่น
ภาษา: ญี่ปุ่น
ทำเงิน: 23,428,491 ดอลลาร์สหรัฐ/2,423,023,317.51 เยน
โดราเอมอนเดอะมูฟวี่: โนบิตะ มหัศจรรย์ดินแดนแห่งสายลม (ญี่ปุ่น: ドラえもん のび太とふしぎ風使い; โรมาจิ: Doraemon Nobita to Fushigi Kazetsukai) เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 84 นาที ภาพยนตร์ชุดนี้ถือเป็นตอนที่ 24 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 8 มีนาคม ค.ศ. 2003 และเข้าฉายในประเทศไทยเมื่อวันที่ 13 ตุลาคม พ.ศ. 2548 (ค.ศ. 2005) โดยใช้ชื่อตอนว่า "โนบิตะ มหัศจรรย์ดินแดนแห่งสายลม"
โดราเอมอน ตอน ฝ่าแดนเขาวงกต

| โดราเอมอน ตอน ฝ่าแดนเขาวงกต |
| --- | --- |

กำกับ: สึโตมุ ชิบายามะ
เขียนบท: โนบูอากิ คิชิมะ สึโตมุ ชิบายามะ ฟูจิโกะ เอฟ. ฟูจิโอะ
อำนวยการสร้าง: โซอิชิ เบชโช โทชิฮิเดะ ยามาดะ โยชิอากิ โคอิซูมิ
นักแสดงนำ: โนบูโยะ โอยามะ โนริโกะ โอฮาระ
กำกับภาพ: โอซากาเบะ โทรุ ฮิเดโกะ ทากาฮาชิ
บริษัทผู้สร้าง: อาซัตสึ ชินเอแอนิเมชัน 
ผู้จัดจำหน่าย: บริษัทโทโฮะ
วันฉาย: 6 มีนาคม พ.ศ. 2536 (ญี่ปุ่น)
ความยาว: 100 นาที
ประเทศ: ญี่ปุ่น
ภาษา: ญี่ปุ่น
ทำเงิน: 1.65 พันล้านเยน
โดราเอมอนเดอะมูฟวี่: โนบิตะ ฝ่าแดนเขาวงกต (ญี่ปุ่น: ドラえもん のび太とブリキの迷宮; โรมาจิ: Doraemon Nobita to Buriki no Rabirinsu) เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 100 นาที ภาพยนตร์ชุดนี้ถือเป็นตอนที่ 14 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 6 มีนาคม พ.ศ. 2536 และ 11 ตุลาคม พ.ศ. 2538 ในประเทศไทย
ตัวละครที่ปรากฏ > โรงแรมบลิคิน

ซาพิโอ บลิคิน (サピオ・ブリーキン) หรือฉบับภาพยนตร์เรียก ซาพิโอ แกลเลียน (サピオ・ガリオン) เป็นบุตรชายของดยุคแกลเลียน บลิคิน (ฉบับภาพยนตร์เรียก มาร์ควิสแกลเลียน) ซึ่งเป็นนักวิทยาศาสตร์ หลังบิดามารดาถูกควบคุมตัวในเรือนจำขณะกลับไปยังเมืองหลวง เขาจึงรับหน้าที่ปกป้องห้องทดลองของครอบครัวบนเกาะบลิคิน ภายหลังได้หลบลี้ทหารของดาวจาโมจาไปยังดาวโลก แล้วขอความช่วยเหลือจากพวกโนบิตะที่เข้ามาพักในโรงแรมบลิคิน ทั้งนี้เขามีร่างกายอ่อนแอ ต้องอาศัยในแคปซูลสำหรับอำนวยความสะดวก
บลิคิน (ブリキン) เป็นหุ่นยนต์รูปตุ๊กตาสังกะสีของดยุคบลิคิน และเป็นผู้จัดการโรงแรมบลิคินที่พวกโนบิตะเข้าพัก ถือเป็นหุ่นยนต์ที่ทั้งดยุคบลิคินและซาพิโอไว้วางใจ
แท็ป (タップ) เป็นหุ่นยนต์รูปกระต่ายเพศชายของดยุคบลิคิน แท็ปมีความสามารถพิเศษคือสามารถใช้ปากกลืนบรรจุของขนาดใหญ่ได้จำนวนมากเช่นเดียวกับกระเป๋าสี่มิติของโดราเอมอน รวมทั้งใบหูที่สามารถรับเสียงฝีเท้าในระยะไกล
ปิเอโร (ピエロ) เป็นหุ่นยนต์รูปตัวตลกของดยุคบลิคิน มีหน้าที่ขนสิ่งของและสัมภาระของลูกค้าภายในโรงแรมบลิคิน
ตัวละครที่ปรากฏ > กองทัพนาโพกิสโทร่า

นาโพกิสโทร่าที่ 1 (ナポギストラー一世) เป็นหุ่นยนต์ที่นักประดิษฐ์ชาวดาวจาโมจาพัฒนาขึ้น แม้นาโพกิสโทร่านั้นเป็นเพียงหุ่นยนต์ แต่ก็มีความฉลาดเฉลียวด้วยสามารถคิดค้นและพัฒนาสิ่งประดิษฐ์เพื่ออำนวยความสะดวกสูงสุดแก่มนุษย์ที่เรียกว่า "อิมเมจคอน" (イメコン) แต่เพื่อลุแก่อำนาจภายหลังได้สถาปนาตนเองขึ้นเป็นจักรพรรดิแห่งจาโมจาปกครองหุ่นยนต์และกำจัดมนุษย์บนดาว
นายพลเนะจิริน (ネジリン将軍) เป็นนายทหารใต้บังคับบัญชาของนาโพกิสโทร่า มีอำนาจควบคุมกองทัพหุ่นยนต์จาโมจาทั้งหมด ลักษณะพิเศษคือมีหนวดเครายาวรกรอบปาก ทั้งเป็นหุ่นยนต์รุ่นเก่าที่ยังใช้ระบบไขลาน
ผู้กอง (隊長) เป็นหุ่นยนต์ทหารใต้บังคับบัญชาของนายพลเนะจิริน มีลักษณะเด่นคือมีหนวดเคราแต่สั้นกว่านายพลเนะจิริน ซึ่งผู้กองเป็นผู้ลักพาตัวโดราเอมอนขณะพักอยู่ในโรงแรมบลิคิน เพราะเข้าใจว่าเป็นพวกเดียวกับซาพิโอที่พวกเขาตามจับกุม
ดอกเตอร์โรบอต (ロボット博士) เป็นหุ่นยนต์นักวิทยาศาสตร์ที่ทำการสอบปากคำและทรมานโดราเอมอนด้วยการช็อตไฟฟ้าแรงสูงใส่เพื่อสืบเสาะข้อมูลเกี่ยวกับซาพิโอ แต่โดราเอมอนปฏิเสธ จึงถูกช็อตจนคอมพิวเตอร์ภายในไหม้เสียหายทำให้โดราเอมอนหยุดการทำงาน ดอกเตอร์โรบอตจึงมีคำสั่งให้แบนโดราเอมอนเป็นเศษเหล็กแล้วทิ้งเป็นขยะลงทะเล
ทหาร (兵士) เป็นหุ่นยนต์ทหารของฝ่ายนาโพกิสโทร่า เป็นหุ่นยนต์ที่ใช้ระบบไขลาน แต่ไม่มีหนวด, สวมหมวกใบเรียบ และมีจำนวนหลายตัว
ตัวละครที่ปรากฏ > ผู้คนบนดาวจาโมจา

ดยุคแกลเลียน บลิคิน (ガリオン・ブリーキン公爵) หรือฉบับภาพยนตร์เรียก มาร์ควิสแกลเลียน (ガリオン侯爵) เป็นนักวิทยาศาสตร์ดาวจาโมจา เจ้าของเกาะบลิคิน และเป็นบิดาของซาพิโอ เขาเป็นคนแรกที่เห็นอันตรายระยะยาวหากมนุษย์บนดาวจาโมจาใช้อิมเมจคอนเพื่อความสะดวกสบาย หลังจากนั้นเป็นต้นมาจึงได้เข้าใช้ห้องทดลองกลางเขาวงกตซึ่งอยู่ใต้ดินของโรงแรมบลิคินเพื่อทำการวิจัยกับภริยาในนั้นแรมปี เมื่อเมื่อการวิจัยสำเร็จ จึงได้เดินทางไปยังเมืองหลวงพร้อมภริยาเพื่อทูลพระราชาเพื่อแก้ปัญหา แต่กลับถูกพวกนาโพกิสโทร่าจับกุมตัวเสียก่อน
คุณนายบลิคิน (ブリーキン夫人)  หรือฉบับภาพยนตร์เรียก คุณนายแกลเลียน (ガリオン夫人) เป็นภริยาของดยุคบลิคิน และเป็นมารดาของซาพิโอ เธอมีส่วนช่วยสามีสำหรับการค้นคว้าวิจัยในห้องทดลองบนเกาะบลิคินแรมปี แต่ภายหลังถูกควบคุมตัวพร้อมกับสามี
พระราชาอันแลค (アンラック王) เป็นพระราชาของดาวจาโมจา พระองค์ทรงสนพระราชหฤทัยในการค้นคว้าที่สร้างความสะดวกสบายแก่มนุษย์ของนาโพกิสโทร่า แต่มิทรงสนพระทัยคำเตือนของดยุคบลิคินว่านาโพกิสโทร่าจะก่อกบฏ หลังนาโพกิสโทร่ายึดอำนาจ พระองค์จึงประทับอยู่ในคุก
ซานตาคลอส (サンタクロース) เป็นชายชราที่อาศัยอยู่ในขั้วโลกเหนือของดาวจาโมจาผู้มีหน้าที่แจกของขวัญแก่เด็กมนุษย์บนดาว แต่ทว่ามนุษย์บนดาวจาโมจาถูกควบคุมไปจนสิ้นแล้ว ทั้งนี้ซานตาคลอสที่ให้การช่วยเหลือซึเนะโอะและไจแอนท์ที่เครื่องบินตกบริเวณขั้วโลกเหนือก่อนพาส่งกลับเกาะบลิคิน อนึ่งซานตาคลอสในฉบับมังงะนั้นมีลักษณะเป็นหุ่นยนต์ แต่ในฉบับภาพยนตร์การ์ตูนมีลักษณะเป็นมนุษย์
ของวิเศษที่ปรากฏ

"สัมภาระสำหรับขนสัมภาระ" (荷物運び用お荷物)
"สกีอุลตร้าบาลานซ์" (ウルトラバランススキー)
"คอปเตอร์ไม้ไผ่" (タケコプター)
"ตะกร้าขยะสี่มิติ" (四次元くずかご)
"กระเป๋าสำรอง" (スペアポケット)
"แสงปรับสภาพ" (テキオー灯)
"มินิโดรา" (ミニドラえもん)
"ไฟฉายย่อส่วน" (スモールライト)
"แพช่วยชีวิตปลอดภัยแน่นอน" (絶対安全救命いかだ)
"ลูกบอลสำรวจเส้นทางเขาวงกต" (迷路探査ボール)
"ห่วงผ่านทะลุ" (通りぬけフープ)
"หนังสติ๊กปาเป้าแม่น ๆ" (必中ゴムパチンコ)